Άδεια λειτουργίας Ανώνυμης Εταιρείας Διαχείρισης Αμοιβαίων Κεφαλαίων (ΑΕΔΑΚ)
Για την σύσταση ΑΕΔΑΚ στο ΓΕΜΗ χρειάζεται άδεια λειτουργίας ειδικού σκοπού που χορηγείται με απόφαση του ΔΣ της Επιτροπής Κεφαλαιαγοράς. Καταθέτει αίτηση στην Επιτροπή Κεφαλαιαγοράς προσκομίζοντας τα προβλεπόμενα στη σχετική νομοθεσία ώστε να διαπιστωθεί η πλήρωση των αναφερομένων σε αυτή προϋποθέσεων. Υποβάλλεται μαζί με την αίτηση αναλυτικός φάκελος με την οργάνωση τις διαδικασίες και το προσωπικό της υπό σύσταση εταιρείας. Το υλικό τεκμηριώνει την καταλληλότητα και την οικονομική επιφάνεια των μετόχων, την καταλληλότητα των στελεχών και των συνεργατών της ΑΕΔΑΚ, καθώς και την καλή οργάνωση αυτής. Η υποβολή γίνεται μέσω : 1. Ηλεκτρονικού ταχυδρομείου info@cmc.gov.gr 2. Στα γραφεία της Επιτροπής Κεφαλαιαγοράς. 3. Στον επισυναπτόμενο σύνδεσμο. H αίτηση συνήθως υποβάλλεται από τους εξουσιοδοτημένους αντιπροσώπους των υποψηφίων μετόχων και συνοδεύεται από οργανωμένο και αναλυτικό φάκελο με την οργάνωση τις διαδικασίες και το προσωπικό της υπό σύσταση εταιρείας. Συμπεριλαμβάνονται και τα νομιμοποιητικά έγραφα και στοιχεία που αποδεικνύουν την καλή κατάσταση αξιοπιστία και φερεγγυότητα των υποψηφίων μετόχων. Σε περιπτώσεις στοιχείων από την αλλοδαπή μπορούν να είναι στην αγγλική γλώσσα. Σε διαφορετική περίπτωση θα χρειαστεί επίσημη μετάφραση. Εκτός από τα ψηφιακά αντίγραφα υποβάλλεται και ένα πλήρες πακέτο εκτυπώσεων για λόγους επεξεργασίας Σε περίπτωση μετατροπής υφιστάμενης εταιρείας υποβάλλονται και ελεγμένες οικονομικές καταστάσεις τριετίας.
Κατάθεση από τον αιτούντα (δια ζώσης ή ταχυδρομικά)
Σε περίπτωση που η υποβολή της αίτησης γίνει μέσω των ψηφιακών υπηρεσιών της Επιτροπής Κεφαλαιαγοράς, απαιτείται η κατοχή κωδικών taxisnet.
Η διαδικασία αφορά τη χορήγηση άδειας λειτουργίας σε Ανώνυμη Εταιρία Διαχείρισης Αμοιβαίων Κεφαλαίων από την Επιτροπή Κεφαλαιαγοράς και απευθύνεται σε φυσικά και νομικά πρόσωπα.
ΦΕΚ 4219 / 18.7.2024 ΑΡΘΡΑ 5 & 30 Σε περίπτωση που η αίτηση για τη χορήγηση άδειας λειτουργίας υποβάλλεται από εταιρεία η οποία έχει λάβει άδεια λειτουργίας από την Επιτροπή Κεφαλαιαγοράς και τελεί υπό την εποπτεία της, το τέλος ανέρχεται σε τρεις χιλιάδες πεντακόσια (3.500) ευρώ. Η απόδειξη της κατάθεσης του αντίστοιχου ποσού συμπεριλαμβάνεται στον φάκελο με τα στοιχεία του αιτήματος.
Πλήθος Σχετικών δικαιολογητικών. Φορολογικά / Επιμελητηρίων /Σπουδών - εξειδιεκεύσεων / οικονομικής κατάστασης
3/452/1.11.2007 Αξιολόγηση μετόχων με ειδική συμμετοχή(ΦΕΚ Β/2138/1.11.2007) 4/452/1.11.2007 Κριτήρια καταλληλότητας των προσώπων που διευθύνουν τις δραστηριότητες ΑΕΠΕΥ, ΑΕΕΔ, ΑΕΔΑΚ, ΑΕΕΧ και ΑΕΕΑΠ(ΦΕΚ Β/2138/1.11.2007)
Πρόγραμμα δραστηριοτήτων της εταιρείας συμπεριλαμβανομένων των πληροφοριών σχετικά με τον τρόπο με τον οποίο η ΑΕΔΑΚ σκοπεύει να συμμορφωθεί προς τις υποχρεώσεις της.
Αξιολογούνται Η καταλληλότητα των υποψήφιων μετόχων (Νομικών και φυσικών προσώπων) ως προς την εντιμότητα/ακεραιότητα και την οικονομική επιφάνεια. Είναι πολύ πιθανό να υπάρχουν και αλλοδαποί μέτοχοι εντός και εκτός Ευρωπαϊκής Ένωσης. Διαφοροποιείται το εύρος της αξιολόγησης ανάλογα με το ποσοστό της συμμετοχής του κάθε υποψηφίου μετόχου. Κάθε υποψήφιος μέτοχος με ειδική συμμετοχή αξιολογείται χωριστά. Η καταλληλότητα των προσώπων που θα διοικήσουν την εταιρεία ως πως προς την εντιμότητα/ακεραιότητα και τις απαραίτητες γνώσεις και εμπειρία. Η δομή και οργάνωση της υποψήφιας εταιρείας ως προς τις απαιτήσεις που θέτουν οι ειδικοί νόμοι οι ευρωπαϊκοί κανονισμοί και Αποφάσεις Υπουργικές και της Επιτροπής. Ως ένδειξη των απαιτούμενων δικαιολογητικών παραπέμπουμε στο παράρτημα των αποφάσεων της Ε.Κ 3/452/1.11.2007 & 4/452/1.11.2007 που μπορεί να δει κάποιος αν περιηγηθεί στο επισυναπτόμενο σύνδεσμο της Ε.Κ με τις αποφάσεις του 2007
Το τρέχον πλαίσιο πιστοποίησης της επαγγελματικής καταλληλότητας στελεχών της κεφαλαιαγοράς ρυθμίζεται με την Απόφαση 3/505/3.4.2009 του ΔΣ της Επιτροπής Κεφαλαιαγοράς (ΦΕΚ Β΄ 873/11.5.2009) κατ εφαρμογή του άρθρου 4 του ν. 2836/2000 (ΦΕΚ Α΄168) όπως τροποποιήθηκε με το άρθρο 49(2) του ν. 3371/2005 (ΦΕΚ Α΄178) και στη συνέχεια αντικαταστάθηκε από το άρθρο 14 του ν. 3606/2007 (ΦΕΚ Α΄ 175). Στο πλαίσιο αυτό, προβλέπεται η υποχρέωση των ΑΕΠΕΥ, ΑΕΕΔ, ΑΕΔΑΚ και ΑΕΕΧ, που έχουν λάβει άδεια λειτουργίας και εποπτεύονται από την Επιτροπή Κεφαλαιαγοράς, να απασχολούν, κατά την παροχή των επενδυτικών υπηρεσιών, μόνο πρόσωπα που διαθέτουν Πιστοποιητικό Επαγγελματικής Καταλληλότητας. Η Απόφαση ορίζει το μέγιστο αριθμό ασκούμενων που δύναται να απασχολεί κάθε Εταιρία καθώς και το μέγιστο χρονικό διάστημα όπου οι εταιρίες δύνανται να απασχολούν ασκούμενα πρόσωπα πριν αυτά λάβουν επιτυχώς μέρος στις Εξετάσεις Πιστοποίησης ή στο Σεμινάριο Πιστοποίησης (α1). Αντίστοιχη υποχρέωση πιστοποίησης έχει προβλεφθεί για τα στελέχη πιστωτικών ιδρυμάτων με ανάλογους όρους και προϋποθέσεις, οι οποίες ορίζονται στην κοινή Απόφαση 4/505/3.4.2009 του ΔΣ της Επιτροπής Κεφαλαιαγοράς και του Διοικητή της Τράπεζας Ελλάδος, για την εφαρμογή της οποίας αρμόδια είναι η Τράπεζα Ελλάδος. Το Πιστοποιητικό Επαγγελματικής Καταλληλότητας αναφέρεται σε πέντε ειδικές κατηγορίες παροχής επενδυτικών υπηρεσιών ως εξής: (α1): Λήψη, διαβίβαση και εκτέλεση εντολών για λογαριασμό τρίτων σε κινητές αξίες, μερίδια οργανισμών συλλογικών επενδύσεων και τίτλους χρηματαγοράς, (α2): Λήψη, διαβίβαση και εκτέλεση εντολών για λογαριασμό τρίτων σε παράγωγα προϊόντα, (β1): Παροχή επενδυτικών συμβουλών σε κινητές αξίες, μερίδια οργανισμών συλλογικών επενδύσεων και τίτλους της χρηματαγοράς, (β): Παροχή επενδυτικών συμβουλών σε κινητές αξίες, μερίδια οργανισμών συλλογικών επενδύσεων, τίτλους χρηματαγοράς, παράγωγα προϊόντα και σε σύνθετα χρηματοοικονομικά προϊόντα, (γ): Διαχείριση επενδυτικών χαρτοφυλακίων πελατών και (δ): Εκπόνηση αναλύσεων σχετικά με χρηματοπιστωτικά μέσα ή εκδότες. Πιστοποιητικό χορηγείται από την Επιτροπή Κεφαλαιαγοράς εφόσον το υποψήφιο πρόσωπο έχει συμμετάσχει επιτυχώς σε εξετάσεις πιστοποίησης ή στο σεμινάριο πιστοποιητικού (α1) ή είναι κάτοχος ισοδύναμου τίτλου πιστοποίησης επαγγελματικής καταλληλότητας που έχει εκδοθεί ή αναγνωρισθεί από τις αρμόδιες εποπτικές αρχές κρατών-μελών της IOSCO και έχει συμμετάσχει με επιτυχία στην Εξέταση της ενότητας «Θεσμικό Πλαίσιο της Κεφαλαιαγοράς». Το σεμινάριο πιστοποίησης απευθύνεται σε υποψήφιους που επιθυμούν να λάβουν το Πιστοποιητικό (α1) και εργάζονται ως ασκούμενοι στην υπηρεσία της λήψης και διαβίβασης εντολών. Επιπλέον της επιτυχούς συμμετοχής στις εξετάσεις ή το σεμινάριο ή της κατοχής ισοδύναμου τίτλου, η χορήγηση πιστοποιητικού προϋποθέτει την πλήρωση κριτηρίων καταλληλότητας φυσικών προσώπων, όπως (α) ελάχιστα εχέγγυα προσωπικής αξιοπιστίας και, (β) κατά περίπτωση, ελάχιστα τυπικά προσόντα.
Παροχή άδειας λειτουργίας σε Ανώνυμη Εταιρία Διαχείρισης Αμοιβαίων Κεφαλαίων
ΔΙΕΥΘΥΝΣΗ ΦΟΡΕΩΝ ΚΕΦΑΛΑΙΑΓΟΡΑΣ - Τμήμα αδειοδότησης Οργανισμών Συλλογικών Επενδύσεων
Η Επιτροπή Κεφαλαιαγοράς οφείλει να απαντήσει στον αιτούντα άδεια λειτουργίας ΑΕΔΑΚ εντός έξι (6) μηνών από την υποβολή σε αυτήν του συνόλου των απαιτούμενων στοιχείων, σχετικά με τη χορήγηση ή μη της εν λόγω άδειας. Η άρνηση χορήγησης άδειας λειτουργίας αιτιολογείται δεόντως. Η Επιτροπή Κεφαλαιαγοράς οφείλει να απαντήσει στην ΑΕΔΑΚ που αιτείται άδεια για την παροχή υπηρεσιών της παραγράφου 2 του άρθρου 12 του ν.4099, οι οποίες δεν καλύπτονται από την άδεια λειτουργίας της, εντός τριών (3) μηνών από την υποβολή σε αυτήν του συνόλου των απαιτούμενων στοιχείων για την παροχή της εν λόγω άδειας.
Απόφαση ΕΚ 4/452/01.11.2007, Κριτήρια καταλληλότητας των προσώπων που διευθύνουν τις δραστηριότητες ΑΕΠΕΥ, ΑΕΕΔ, ΑΕΔΑΚ, ΑΕΕΧ και ΑΕΕΑΠ
N. 4099/2012 «Οργανισμοί συλλογικών επενδύσεων σε κινητές αξίες και ανώνυμες εταιρείες διαχείρισης αμοιβαίων κεφαλαίων, Οδηγία 2009/65/ΕΚ. Προσαρμογή της ελληνικής νομοθεσίας στις διατάξεις των Οδηγιών 2010/ 78/ΕΕ, 2010/73/ΕΕ, 2011/96/ΕΕ, 2009/133/ ΕΚ, 2004/ 113/ΕK.»
Ν. 3606/2007 (Φ.Ε.Κ. Α 195/17.8.2007) «Αγορές χρηματοπιστωτικών μέσων και άλλες διατάξεις.»
N. 4514/2018 - Αγορές Χρηματοπιστωτικών Μέσων και άλλες διατάξεις
ΚΑΝΟΝΙΣΜΟΣ (ΕΕ) 2017/1131 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 14ης Ιουνίου 2017 για τα αμοιβαία κεφάλαια της χρηματαγοράς
ΚΑΤ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2016/438 ΤΗΣ ΕΠΙΤΡΟΠΗΣ για τη συμπλήρωση της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου όσον αφορά τις υποχρεώσεις των θεματοφυλάκων
2/462/7.2.2008 (Φ.Ε.Κ. Β 297/25.2.2008) Οργάνωση δικτύου διάθεσης μεριδίων αμοιβαίων κεφαλαίων
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία
Η υπό αδειοδότηση ΑΕΔΑΚ υποβάλλει την αίτηση και το αποδεικτικό υλικό στα γραφεία της Επιτροπής Κεφαλαιαγοράς και το αρμόδιο τμήμα την πρωτοκολλεί.
Η υπό αδειοδότηση ΑΕΔΑΚ υποβάλλει την αίτηση και το αποδεικτικό υλικό στην Επιτροπή Κεφαλαιαγοράς μέσω e-mail στο info@cmc.gov.gr και το αρμόδιο τμήμα την πρωτοκολλεί
Η υπό αδειοδότηση ΑΔΕΑΚ υποβάλλει την αίτηση και το αποδεικτικό υλικό μέσω των ψηφιακών υπηρεσιών της Επιτροπής Κεφαλαιαγοράς και το αρμόδιο τμήμα την πρωτοκολλεί.
Ο/Η αρμόδιος-α υπάλληλος εξετάζει τα στοιχεία, ζητά συμπληρωματικά στοιχεία και διευκρινίσεις και συντάσσει την σχετική εισήγηση την οποία διαβιβάζει στον/στην προϊστάμενο-νη του τμήματος.
Ο/Η προϊστάμενος-νη του τμήματος εξετάζει την εισήγηση και τα στοιχεία, ζητά συμπληρωματικά στοιχεία και διευκρινίσεις και εισάγει τις παρατηρήσεις του την σχετική εισήγηση την οποία διαβιβάζει στην Διεύθυνση.
Ο/Η Διευθυντής-τρια εξετάζει την εισήγηση και μετά τις όποιες παρατηρήσεις διαβιβάζει την υπογεγραμμένη από όλους εισήγηση στο Διοικητικό Συμβούλιο για εξέταση του θέματος.
Το Διοικητικό Συμβούλιο αποφασίζει για τη χορήγηση ή μη της άδειας λειτουργίας.
Διευκρινίζεται ότι η περίοδος των 3 έως 6 μηνών αναφέρεται στην συνολική διαδικασία.
Διευκρινίζεται ότι η περίοδος των 3 έως 6 μηνών αναφέρεται στην συνολική διαδικασία
Διευκρινίζεται ότι η περίοδος των 3 έως 6 μηνών αναφέρεται στην συνολική διαδικασία. Δύναται να ζητηθούν και επιπλέον στοιχεία. Στην περίπτωση που μετά την εξέταση των προσκομισθέντων δεν προκύψουν στοιχεία περί μη συμμόρφωσης με την κείμενη νομοθεσία, η Επιτροπή Κεφαλαιαγοράς χορηγεί στην εταιρία άδεια λειτουργίας ΑΕΔΑΚ. Μία νέα ΑΕΔΑΚ θα λάβει άδεια λειτουργίας ως εταιρεία ειδικού σκοπού του ν. 4099/2012 που θα μπορεί να διαχειρίζεται α/κ (βασική άδεια) και χαρτοφυλάκια πελατών (διευρυμένη άδεια). Μετά την λήψη της άδειας λειτουργίας, οι μέτοχοι ξεκινούν την διαδικασία σύστασης της εταιρείας στο ΓΕΜΗ και όταν ολοκληρωθεί ενημερώνουν την Ε.Κ για την έναρξη της λειτουργίας της για την εποπτεία της πλέον από την Ε.Κ.
Παραλαβή αίτησης και αποδεικτικού υλικού δια ζώσης
Παραλαβή αίτησης και αποδεικτικού υλικού μέσω e-mail
Παραλαβή αίτησης και αποδεικτικού υλικού μέσω λογισμικού
Αξιολογηση υλικού και στοιχείων αιτήματος
Σύνταξη εισήγησης Τμήματος και αποδοχή αυτής από την Διεύθυνση.
Διαβίβαση εισήγησης Διεύθυνσης στο Διοικητικό Συμβούλιο της Ε.Κ
Οργανισμοί Συλλογικών Επενδύσεων σε Κινητές Αξίες (ΟΣΕΚΑ) και Διαχειριστές ΟΣΕΚΑ